Medņi (Zeltiņu pagasts)
Šis raksts ir par apdzīvotu vietu Zeltiņu pagastā. Par citām jēdziena Medņi nozīmēm skatīt nozīmju atdalīšanas lapu. Medņi ir ciems Alūksnes novada Zeltiņu pagastā. Atrodas pagasta austrumu daļā 4 km no pagasta centra Zeltiņiem, 23 km no novada centra Alūksnes un 192 km no Rīgas. Apdzīvotā vieta atrodas nomaļus no valsts nozīmes autoceļiem, Medņupes krastā. Pie Pilskalnu mājām atrodas valsts nozīmes arheoloģijas piemineklis — Medņu pilskalns.